કુલીન પારેખ (મેરાન્યૂઝ નેટવર્ક, રાજકોટ): શહેરમાં પ્રાચીન ગરબીઓની સાથે જ અર્વાચીન રાસોત્સવનું પ્રમાણ પણ વધી રહ્યું છે. ત્યારે શહેરના નાના મૌવા રોડ પર આવેલ સિલ્વર ગોલ્ડ રેસીડેન્સી ખાતે છેલ્લા દસેક વર્ષથી માત્ર સોસાયટીના રહીશો માટે પ્રાચીન અને અર્વાચીન રાસોત્સવના સમન્વય સમા રાસોત્સવનું અનોખું આયોજન કરવામાં આવી રહ્યું છે. જેમાં બહેનો, દીકરીઓ, માતાઓ અને નાના બાળકો એકસાથે નવરાત્રીની ઉજવણી કરતા હોય છે. ચાલુ વર્ષે આ રાસોત્સવમાં માત્ર 4 વર્ષની બાળકી આરાધ્યાના અદભૂત રીંગ ડાન્સે અનેરૂ આકર્ષણ જમાવ્યું છે.